Imperrum kuna Mesopotamia ingkang caket kaliyan lepen ''Euphrates'', sapunika dipuntepang Irak kidul.[1] Taman Gantung Babilonia, dipunbangun wonten tlatah Babilonia nalika taun 450 saderengipun masehi.[2] Taman punika dipunbangun raja Nebukadnezar II (Bukhtannasar), kangge bungahaken garwanipun, Amyitis (wonten sumber sanes ingkang nyebat asma garwannipun Nebukadnezar II, Amuhia)[2][3], Amyitis sapunika putrinipun raja Medes saking negari Media.[3] Ingkang oneng kaliyan kampungipun ingkang tebih saking kerajaan Babilonia.[4] Amargi punika, raja Babilonia Bukhtannasar amarintah prajurit sumarga ngawontenaken ekspediai-ekspedisi wonten tlatah ngetan, inggih punika tlatah Nuswantara.[4] Garwanipun raja Babilonia Bukhtannasar dipunduga saking Nuswantara.[4] Sajatosipun Nebukadnezar II dadosaken Amyitis garwa sapunika salah satunggaling cara pulitik, supados negari Babilonia kalian negari Media (negari ingkang dipunkuasai déning raja Medes) saged dipunsatunggalaken.[3] Taman gantung Babilonia dados salah satunggaling pitu kaajaiban dunya.[3][4][5] Ananging, wonten literature utawi seratan sejarah boten dipunpanggihi cathetan sejarah bab taman punika, wonten laporan ingkang deskriptif ananging saking ahli sejarah saking bangsa Yunani.[4] Sajarawan Mesir kuna, Herodotus ingkang tasih gesang watara taun 450 SM, nate ngendikan.[2][3][5] "kaindahan saking kutha Babilonia, ngeluwihi kaindahan kutha-kutha kondhang ingkang wonten dunya".[2][3][5] Piyambakipun ngendikan, sasampunipun priksa tembok ingkang dipunbangun raja Nebukadnezar II ingkang dados raja kanthos laminipun 43 taun, nalika taun 605 saderengipun masehi[3], bangunan punika endah ugi kuat[2][5].